มิสเวิลด์

มิสเวิลด์ () เป็นการประกวดนางงามระดับนานาชาติ ก่อตั้งขึ้นในสหราชอาณาจักรโดย เอริก มอร์ลีย์ ในปี ค.ศ. 1951 หลังจากที่เอริก มอร์ลีย์เสียชีวิตลงในปี ค.ศ. 2000 จูเลีย มอร์ลีย์ ภรรยาของเอริก ได้ขึ้นมาเป็นประธานของการประกวดมิสเวิลด์จนถึงปัจจุบัน

มิสเวิลด์เป็นการประกวดนางงามที่มีผู้เข้าร่วมประกวดและถ่ายทอดออกอากาศมากที่สุด โดยในแต่ละปีมีตัวแทนผู้เข้าประกวดมากกว่า 100 คน และเป็นเวทีการประกวดที่มีผู้เข้าร่วมประกวดมากที่สุด (นางงามจักรวาลมีประมาณ 90 ประเทศในแต่ละปี) โดยปัจจุบันมีผู้ที่ได้ตำแหน่งมิสเวิลด์แล้วทั้งหมด 70 คน

ผู้ดำรงตำแหน่งมิสเวิลด์คนปัจจุบันคือการอลีนา บีแยลัฟสกา จากประเทศโปแลนด์ โดยได้รับตำแหน่งเมื่อวันที่ 16 มีนาคม ค.ศ. 2022 ที่เมืองซานฮวน เครือรัฐปวยร์โตรีโก

รูปแบบการประกวด 
การประกวดมิสเวิลด์นั้นจะคัดผู้เข้าประกวดที่จะเข้ารอบไม่เท่ากันในแต่ละปี ก่อนหน้านี้จะมีผู้เข้าประกวดเข้ารอบ 20-25 คน ในปี ค.ศ. 2017 ได้ปรับเปลี่ยนให้มีผู้เข้าประกวดเข้ารอบเพิ่มเป็น 40 คน โดยจะมีการประกวดรอบฟาสต์แทร็ก (Fast Track) ซึ่งปัจจุบันประกอบไปด้วย Miss Talent (ความสามารถพิเศษ), Miss World Beach Beauty (โชว์หุ่นในชุดว่ายน้ำ), Top Model (ทักษะนางแบบ), Miss World Sports (แข่งขันกีฬา) และ Beauty With a Purpose (นางงามที่อุทิศตัวเพื่อสังคม) และนำผู้ชนะในฟาสต์แทร็กรอบนั้น ๆ เข้ารอบสุดท้ายโดยทันที และที่เหลือจะคัดเลือกจากผู้ที่มีคะแนนสูงติดอันดับจากการทำกิจกรรมกับกองประกวด (ยกเว้นปี 2004 ที่ใช้การโหวตเข้ารอบ) โดยกองประกวดจะเริ่มจากการประกาศ Semi-finalist แล้วจะประกาศ Finalist จนสัมภาษณ์นางงาม (รูปแบบการแข่งขันจะไม่เหมือน Miss Universe คือไม่มีการเดินรอบชุดว่ายน้ำและชุดราตรี) ซึ่งนางงามจะเข้ารอบหรือไม่นั้นขึ้นอยู่กับความชอบของคณะกรรมการและจูเลีย มอร์ลีย์ ซึ่งจะไม่มีคะแนนปรากฏเป็นลายลักษณ์อักษร และประกาศตำแหน่งรองอันดับ 2 รองอันดับ 1 และตำแหน่งมิสเวิลด์ในปีนั้น โดยจูเลีย มอร์ลีย์ จะเป็นผู้ประกาศผลด้วยตัวเอง

ฟาสต์แทร็ก 

การประกวดรอบฟาสต์แทร็กนั้น ได้มีการเริ่มต้นการประกวดตั้งแต่ปี ค.ศ. 2003 โดยผู้ที่ได้ตำแหน่งฟาสต์แทร็กในรอบต่าง ๆ นั้นจะได้สิทธิ์เข้ารอบการประกวดมิสเวิลด์ในปีนั้นทันที โดยฟาสต์แทร็กที่ใช้ในการประกวดมิสเวิลด์นั้นมีดังต่อไปนี้
 มิสทาเลนต์ (ค.ศ. 1978, 2001 – ปัจจุบัน) 
 มิสท็อปโมเดล (ค.ศ. 2004, 2007 – ปัจจุบัน)
 บิวตี วิธ อะ เพอร์โพส (ค.ศ. 2001 – ปัจจุบัน) 
 มิสสปอร์ต (ค.ศ. 2003 – ปัจจุบัน)
 มิสพีเพิลชอยส์ (ค.ศ. 2003, 2008, 2013 – ปัจจุบัน)
 มิสบีชบิวตี (ค.ศ. 2003 – 2014)

ผู้ชนะการประกวดในช่วงไม่กี่ปี

ทำเนียบมิสเวิลด์

ผู้ดำรงตำแหน่งราชินีทวีป

ดูเพิ่ม 
 รายการประกวดความงาม

อ้างอิง

แหล่งข้อมูลอื่น 

 เว็บไซต์มิสเวิลด์อย่างเป็นทางการ
 เว็บไซต์การประกวดนางงามไทยและต่างประเทศ

การประกวดนางงาม
มิสเวิลด์
องค์การที่ก่อตั้งในปี พ.ศ. 2494